## La Generalitat concedix el bo tèrmic dana a 38.329 persones afectades per a mitigar el cost energètic davant el fred

*** L’import de la subvenció és de 397,93 euros per vivenda i s’abonarà de manera directa a les persones en situació de vulnerabilitat o que van patir la pèrdua de béns de primera necessitat
* La Conselleria de Servicis Socials, Família i Infància destina un pressupost de 18 milions d’euros per a finançar esta ajuda de caràcter urgent**

La Generalitat ha concedit a 38.329 persones del bo tèrmic dana, una mesura que té com a objecte principal ajudar a suportar l’increment dels costos energètics i mantindre condicions tèrmiques adequades en les vivendes dels municipis afectats per la dana.

La Generalitat ha mobilitzat per a este fi 18 milions d’euros i la quantia de la subvenció s’ha fixat en 397,93 euros per cada persona beneficiària i vivenda afectada.

Per a agilitzar la recepció dels fons, el pagament es realitzarà mitjançant transferència bancària als comptes ja autoritzats per al cobrament de la renda valenciana d’inclusió, pensions no contributives o les ajudes de primera necessitat del Decret 163/2024.

Els beneficiaris són les persones físiques empadronades o amb residència efectiva en les localitats damnificades en data de 14 de novembre de 2025 que complisquen amb els requisits de vulnerabilitat establits.

La ciutadania pot fer consultes individualitzades introduint el seu NIF en l’enllaç habilitat en la plataforma ‘Ací ara’ de la Generalitat, així com en les pàgines web oficials d’Inclusió Social i gva.es.

Fecha: 19/12/2025